CURRICULUM VITAE	

Azalpena
Lanpostuetarako eskabideekin batera, eranskin modura, aurkeztu ohi da.

Osagaiak:
Norberaren datuak.
- Beti jarri ohi direnak: izen-abizenak, nortasun agiriaren zenbakia, jaioterria, jaioteguna, helbidea eta telefonoa.
- Eta horietaz aparte, lanpostuaren ezaugarrien arabera, bestelako informazioak ere eman daitezke: gida-baimena, egoera zibila, soldadutza...

Ikasketak
Ez da beharrezkoa haurtzarotik hasi eta egindako ikasketa guztiak jartzea, orokorrean, maila goreneko tituluak aipatzea nahikoa izaten da. Tituluarekin batera, ikastetxea, ikasturtea eta noizkoa den titulua jarri ohi da. Horretaz aparte, beste informazioren bat ere eman daiteke: batezbesteko kalifikazioa...

Ondoren, bestelako ikasketak (hizkuntzak...) eta ikastaroak aipatuko dira, lanpostuari begira interesgarriak baldin badira. Hauetan ere garbi adierazi beharko da non eta noiz ikasi den, zenbat ordutakoa izan zen, zein agiri edo titulu duen,...

Lan-esperientzia
Hemen adierazi beharko da non egin den lan, noiztik noiz arte, zertan eta abar

Bestelakoak
Interesatuak interesgarritzat jotzen dituen bestelako datuak ere jaso daitezke:
- Irakaslanak, emandako ikastaroak, hitzaldiak, mintegiak...
- Argitalpenak. Zer, noiz, non... eta bestelako xehetasunak emanda.
Jasotako bekak eta sariak.
- ...

Toki-egunak eta izenpea 
- Toki-egunak.
Euskaltzaindiaren arabera, forma hauetakoren bat erabili beharko genuke: 
	Bergaran, 2001eko apirilaren 6an.
	Bergara, 2001eko apirilaren 6a.
	Bergara, 2001-04-06. Edo 2001-IV-06 edo 2001/04/06 edo 2001/IV/06.
- Izenpea.

Oharra: curriculumean esandakoaren ziurtagiriak idazki honi erantsi behar zaizkio	 aipatutako ordena berean, irakurri behar duenak errazago aurki ditzan.

								
CURRICULUM VITAE
Adibidea (hutsik)	

Eskema				

Norberaren datuak

Ikasketak

Laneko esperientzia

Bestelakoak

Toki-egunak eta izenpea

Oharrak	  

NORBERAREN DATUAK
Izen-abizenak: .............................................................................................................
Nortasun Agiria: ............................................... Jaioteguna: .......................................
Helbidea: .....................................................................................................................
Telefonoa: .................................................

IKASKETAK
•	
•	
•	
•	

LANEKO ESPERIENTZIA
Enpresaren izena	Kontratuaren iraupena	Betetako lanpostua
•	
•	
•	
•	

BESTELAKO MERITUAK (ikastaroak, mintegiak, argitalpenak, diplomak...)
•	
•	
•	

					Iz.

Oharrak:

CURRICULUM VITAE
Adibidea (beteta)	

Norberaren datuak
Izen-abizenak: Elena Argarate Laiz
Jaioterria: Bergara
Jaioteguna: 1965-02-05
NAN: 16.788.954
Helbidea: Bidekurutzeta, 2. ezk. 20.570 Bergara (Gipuzkoa)
Telefonoa: 943 - 77 86 94

Ikasketak		
1983-1988	Zuzenbidea. Euskal Herriko Unibertsitatea (Donostia)
Bataz-besteko kalifikazioa: 8

Ikastaroak		
*Zuzenbidea
 1988ko uztailaren 11tik 17ra	Nazioarteko Zuzenbideari buruzko ikastaroa
Euskal Herriko Unibertsitatea (40 ordu)	
* Informatika		1991ko urtarriletik otsailera	
Informatikari buruzko ikastaroa: MS-DOS, Word Perfect 5.1 eta Acces (80 ordu)	

Hizkuntzak		
Euskara	
Ingelesa	EGA. Bergarako UNEDen 1986an. 
Firs Certificate Cambridge. 1990ean.	

Lan-esperientzia		
* Administraziotik kanpo  1987ko urritik 1988ko ekainera	Izarra Aseguruak. 
Lan-taldeko arduraduna.	
* Administrazioan
  1991ko azarotik 1994ko urrira	Eusko Jaurlaritza (Herrizaingo Saila). 
Lege-aholkularia	

Irakaslanak		
1994ko urtarrilaren 11tik otsailaren 25era	HAEE/IVAPek  itzultzaileendako antolatutako kurtsoan, zuzenbide ikastaroa. 40 ordu.	

Argitalpenak		
1992ko ekainaren 7an	“Euskadi Europa Berrian” artikulua. Egunkarian.	

Sariak		
1992ko irailaren 8an		Europako Elkarteko Auzitegiak antolatutako MOOT COURT sariaren irabazlea	

	Bergaran, 2001eko irailaren 5ean
						Iz.

Oharra: honekin batera doaz ziurtagiriak